
  Solum évezredekig a béke érintetlen szigete volt. Lakói nem csupán birtokolták az elemek hatalmát, de eggyé is váltak velük. A mágiát alázattal kezelték: harmóniában lélegeztek a természettel, és tisztelték isteneik ajándékát.


  Aer Aeris, a levegő ura uralmat adott nekik a szél felett, amellyel hegyeket mozdíthattak ki helyükről. Tellus Uris, az anyaföld istennője ősi tudást oltott beléjük, hogy értsék a termőföld legkisebb rezdülését is. A vadon energiája éltető forrásként járta át testüket, szívóssá és fürgévé kovácsolta őket.


  Imber Bris, a víz úrnője a lélek ismeretével ajándékozta meg népét, képessé téve őket, hogy a tenger mélyén is otthonra leljenek, s egyetlen vízcsepp erejét meglovagolva bárhová eljussanak a világban. Ardor, a tűzisten pedig a lángok melegével és teremtő szenvedéllyel ruházta fel a halandókat. Kezükben a tűz engedelmes eszközzé szelídült, a perzselő forróság nem tett kárt bennük.


  Az őserők egysége jelentette magát az egyensúlyt: ez a hatalom a Mágikus Gömbben öltött testet, amely a Szent Hegy csúcsán lebegett, félúton az istenek égi birodalma és a halandók földi otthona között. A megbonthatatlannak hitt harmónia azonban törékenyebbnek bizonyult, mint azt az égiek hitték, vagy amiben a földlakók reménykedtek.


  Baljós fellegek vetültek az égre, a közelgő sötétség hírnökeiként. A legendák szerint a rá következő csapások sorozata csupán a vakszerencsén múlt, ám amit a tömeg véletlennek nevez, az valójában az emberi természet sötét bugyraiban rejlő zabolátlan vágyának elkerülhetetlen következménye volt.


  Avarus még férfikora küszöbén állt, alig tizenhét telet tudott maga mögött. Nyughatatlan kíváncsiságával és csillapíthatatlan tudásszomjával messze kitűnt társai közül, de álmában sem sejtette senki  legkevésbé ő maga , hogy ez a belső tűz mekkora vészt hoz majd Solum tiszta világára. Kérdésekkel ostromolta az öregeket; még el sem halt az egyik miért az ajkán, már a következőt formálta. Erdőn-mezőn vándorolt, s tekintete elől a legkisebb fűszál sem rejtőzhetett el: kutató szemei éhesen lesték avilág minden titkát.


  Talán valóban a sors keze vezette az Axios-hegy lábához, vagy a végzet volt elkerülhetetlen, senki nem tudhatja. Avarus megpillantotta a ragyogó Mágikus Gömböt, mely ezer kristály szikrázó fényét árasztotta Solumra. Avarus nem érte be a távoli ragyogással; látni akarta a forrást, ujjai hegyével kívánta érinteni a tökéletességet. Mohó kíváncsiságának nem szabott határt a hegyet ölelő jéghideg folyó, a tomboló szél, sem a hegy gyomrából feltörő, vérvörös láva. Az erőt, melyet az istenek nemes célokra adományoztak, saját vágyai szolgálatába állította. Sértetlenül gázolt át a veszélyeken: lélegzett a folyó mélyén, parancsolt a szélnek, nem fogott rajta a tűz elemésztő forrósága. Meghódította az égbe nyúló bérceket, hiszen minden lépését az anyaföld ősi mágiája segítette.


  Avarus még akkor sem mérte fel tette súlyát, amikor felért a Szent Hegy legmagasabb csúcsára, ahonnan Solum világa már csak távoli, jelentéktelen pontok halmazának tűnt. Megbűvölve bámulta a kristálygömböt; elvakította a belőle áradó, lüktető ragyogás és a végtelen, nyers mágia ígérete. A korlátlan hatalom úgy énekelte hívószavát a lelkében, mint egy fojtogatóan édes dallam, mely elől nincs menekvés. Képtelen volt ellenállni a csábításnak: úgy vetette magát a fényre, mint a sivatagi vándor, aki csillapítani akarja égető szomját, még akkor is, ha mérgezett vízre lel.


  Abban a pillanatban, ahogy mohó ujjai megérintették a szent tárgyat, a Mágikus Gömb megremegett. A benne lüktető, aranyló melegség egyetlen szempillantás alatt vérvörössé vált, majd hamuszürkébe fordult. Akristályok fülsüketítő, fájdalmas sikolya megrázta Axios hegyét. A vég elkerülhetetlenné vált: a tökéletes gömb, az egyensúly misztériuma tehetetlenül zuhant alá a hegy metszően éles szikláira. A robbanás nem zajjal járt, hanem mindent elnyelő, süket csenddel. Ezer szilánkra tört a világ rendje.


  Az Axios-hegy csúcsa a gyász fojtogató sötétjébe öltözött. A pusztulás hulláma végigsöpört a tájon. A völgyekben az énekesmadarak dala atorkukra fagyott, a virágok szirmai jéggé dermedtek, mielőtt szilánkokra hullottak volna.


  Avarus testét soha nem találták meg, tettének hatása azonban mindent felforgató, jeges szélvészként tarolta le a birodalmat. Solum egy végtelennek tűnő pillanatra megvakult a sötétségtől, s mikor a nap újra felkelt, sugarai már egy idegen világot világítottak meg. Az egyensúly elveszett: a mágia, amely eddig lágyan, éltető erőként vibrált a levegőben, most pusztító, vad dühként marta a földet és az emberek lelkét. A törött mágia megszületett, és félelmetesebb volt minden rémálomnál: immár nem ismert korlátokat.


  Solum pusztulásáról, a sötét korszakról csak a túlélők emlékei terjedtek nemzetségről nemzetségre. Az istenek könnyes szemmel figyelték ahalandók gyilkos vonaglását, végül megelégelték a pusztítást. Nem tudtak egyezségre jutni a népük sorsáról, így felosztották egymás közt avilágot, amely valaha Solum, a boldogság, a béke és az egység birodalma volt.


  Tellus Uris, az anyaföld istennője a mozdulatlan sziklák honában, Terrában uralkodott. Népe, a Naturák, megkapták a föld szívós erejét és alélek szilárd egyensúlyát, ám mágiájukból kiveszett a felemelkedés vágya. A földhöz láncolva élték napjaikat, s mindenben, ami új vagy ismeretlen volt, csak fenyegetést láttak.


  Aer Aeris birodalma a végtelen Caelum lett, melyet a levegő mágiáját uraló Spiritálisok népesítettek be. Az ő légiességük és álmodozó természetük azonban a föld nyugalma nélkül nagyravágyássá korcsosult: örökösen felfelé törtek, mégis telhetetlenek maradtak, mert nem volt talaj alábuk alatt.


  Imber Bris birodalmában, a mélység titkait rejtő Aquában az intuíciókkal megáldott, érzékeny Pelagusok leltek otthonra. Ám a tűz heve nélkül érzelmeik jéghideg, önmagukba forduló önzéssé fagytak.


  A hegyekkel csipkézett, kietlen Ignisben Ardor, a tűzisten uralkodott. Alattvalói, a Vigorok, a lángok szenvedélyét hordozták vérükben. Törhetetlen akaratuk és heves érzelmeik azonban empátia nélkül csak pusztítani tudtak: náluk a rajongás és a gyűlölet egyazon tőről fakadt, s erejük türelmetlen haragba, az örökös rettegés fojtogató füstjébe fordult.


  A törött mágia veszélyesebb, mint a legerősebb szenvedély: gáttalan. Ez a mágia már nem ajándék, hanem egy láthatatlan béklyó: kínzó teher annak, aki birtokolja, veszedelem annak, aki a közelébe kerül, és tátongó űr mindazoknak, akiket megfosztanak tőle.


  Az istenek könnyei nem apadtak el a birodalmak megalapítását követően sem: fájdalommal nézték a kárhozatot, amit az egyensúlyát vesztett, torz mágia művel a világban. Bár a földek szétváltak, az égiek szívében ott élt a halovány remény, hogy a halandók képesek lesznek visszatalálni az ősi ösvényre, s lelkük megtisztul a rajtuk ülő átoktól.


  Évszázadokon át, mint egy lázas látomás, úgy keringtek a suttogott mondák a próféciáról  az elnyomottak és a szenvedők utolsó, kétségbeesett mentsváráról. A jóslatról, mely szerint ezer év elteltével Solum népe új esélyt kap majd, hogy bizonyítsa: méltó az istenek bocsánatára, és a véráztatta századok után újra a harmónia évezredei köszönthetnek avilágra.


  A prófécia pontos szavait azonban senki sem ismerte. Senki sem tudta a teljes igazságot… egészen addig a napig.

  Vannak sorsfordító napok az életben. Néha csak sejtjük, máskor pontosan tudjuk: ez után a nap után semmi sem lesz már ugyanolyan. A mai nap ilyen, de erről még semmit sem sejtek  miként arról sem, hogy nem ez az első sorsdöntő pillanatom. Arra ugyanis egyáltalán nem emlékszem.


  Koromsötét van, amikor felébredek. Sűrű csend vesz körül; lélek sem jár Egestas utcáin ebben az órában. A szűk, dohos szobában csak a kishúgom egyenletes szuszogását hallom. Anyuska mozdulatlanul fekszik afal melletti szalmazsákon. Már megint hajnalig dolgozott, ráadásul miattam: megvarrta az új fellépőruhámat, hiába mondtam neki, hogy nem sürgős. Hűvös még a hajnal, ilyenkor a bő, fekete kabátomat hordom; amúgy is ezt szeretem a legjobban.


  Óvatosan bújok ki az ágyból, nehogy felébresszem őket, és nesztelenül osonok ki a szobából. Csak a konyhában gyújtok gyertyát. Nem is afény miatt  ebben a putriban vakon is megtalálok mindent , inkább a hidegtől elgémberedett ujjaimnak esik jól a láng parányi melege. Ma szerencsés napom lesz!  hasít belém az érzés. Abban a pillanatban megpillantom a konyha sarkában a bestiát. Megtermett jószág, kölyökmacska méretű. Mozdulatlanul, támadásra készen figyel gonosz, fekete gombszemeivel. Szívből gyűlölöm a fajtáját. Láttam már az utcán üldögélő szerencsétlent, akinek a fél arcát lerágták, és gyermeket, akinek akeze helyén csak csonk maradt. Érzem, ahogy a jeges borzongás végigfut agerincemen, és az adrenalin szétárad az ereimben.


  A támadás vagy menekülés ősi ösztöne élesre vált a tudatomban. Csak ki kell várni a megfelelő pillanatot. Neki kell előbb mozdulnia, és akkor nyert ügyem van. Egyetlen szemvillanásnyi idő  ennyi marad csupán, amikor észlelem az állat izmainak első rándulását. A következő pillanatban a sötétszürke test már kilőtt nyílvesszőként száguld felém.


  Egyetlen másodpercen múlik, hogy a patkány kiharapja-e a húst az arcomból, vagy a szemgolyómba mélyeszti éles fogait. Ebből nem eszel, barátocskám. Ma reggel biztosan nem. Már csak fél méterre van az arcomtól. Elmosolyodom. Vesztettél, haver. A játék neve türelem, és abban piszok jó vagyok. Egyik kézzel elkapom a levegőben, a másikkal lendületből tekerem ki a nyakát. A haláltusája a szemem előtt zajlik; végignézem, de nem érzek szánalmat. Jó volt a megérzésem: ma tényleg szerencsés napom lesz. Szép, megtermett példány; lesz reggelije ahúgocskámnak. Nem tudja, mit eszik  gyűlöli a patkányokat, retteg tőlük. Anyuska azonban olyan ügyesen készíti el a húsukat, hogy soha nem jön rá az igazságra, hacsak el nem árulom neki. A bűntudat ismét hatalmába kerít; már elmúlt hétéves, és tudom, meg kell tanítanom vadászni, mert ha egyszer nem leszek… Anyuska csak alamizsnát kap aruhákért, amiket varr. Arra ugyan jó, hogy a maradék anyagból a fellépőruháimat és ahúgom kis ruhácskáit elkészítse, de nélkülem éhen halnának. Mégsem tudom rávenni magam, hogy megtanítsam ölni. Azon a napon véget ér a gyermekkora  az a kevés, amiből nekem ennyi sem jutott. Elhessegetem a sötét gondolatokat. Ideje felöltözni, hosszú út vár rám. A patkányt gondosan elrejtem a tűzhely mögé, és sietős léptekkel indulok a padlásra.


  Az első pillantásom az új ruhámra esik. Gyönyörű, finom, virágmintás anyagból készült; földig érő, bő szoknyáját rejtett fémváz tartja. A szépsége hidegen hagy, csak az érdekel, megfelel-e a célnak. A jó fellépőruha fél siker. A félhomályban végigtapogatom a belső zsebeket: Anyuska tökéletesen valósította meg a tervemet. A szoknya két oldalán hatalmas rekeszek bújnak meg, mindkettő stabilan rögzítve a fémvázhoz. Mestermunka. A vékony anyag önmagában nem bírná el a nehéz tárgyakat, amiket a zsebekbe szánok, márpedig nekem pontosan ez a szándékom. Fellépőruha, mi csak így hívjuk itthon, és valóban a munkámhoz kell. Hiszen én, Anima Numen vagyok a város legprofibb patkányvadásza és tolvaja egy személyben.

  Nesztelenül osonok a kihalt utcákon. A zöld bársonyszoknya jótékonyan eltakarja szürkére kopott vászoncipőmet, amelytől soha nem válnék meg. Egy jó cipő életet menthet, ha futni kell, márpedig futni elég gyakran kényszerül az ember lánya, ha lopásra adja a fejét egy olyan városban, ahol az életnek nincs értéke, és a semmiért is megölnek.


  Hatévesen kezdtem a szakmát, amikor a nevelőapám lelépett. Anyuska kétségbe volt esve; napokig éheztünk a fűtetlen viskóban. Más munkához túl kicsi voltam, ebben az iparágban viszont épp ez jelentett előnyt: senki sem figyel egy gyerekre. Ráadásul pokolian gyors voltam; mire észbe kaptak, az erszényük már az én zsebemben lapult. Anyuska tudja  hogyne tudná , honnan van a pénz, mégis szebben hangzik, hogy fellépésem van, mint az, hogy lopni megyek. Nem igaz? A legnagyobb gondot ahajam okozta. Először nem értettem, miért bámul meg mindenki, de Anyuska elmagyarázta. Tőle tudok mindent… pontosabban a lopáson kívül mindent. Kétéves voltam, amikor pokrócba tekerve az ajtaja elé tettek. Arra pedig, ami előtte volt… egyáltalán nem emlékszem.


  Lassan hajnalodik. Egyre szembetűnőbb a város koszos szürkesége: az éhezés, a járványok és a halál egyhangú színe ez. Nem vagyok érzelgős, ezt a luxust soha nem engedhettem meg magamnak. Hozzászoktam abűzhöz és a mocsokhoz; aki csóró, az ne legyen finnyás.


  Épp jókor érkezem: a piacon már pakolnak az árusok. Egy sötét, szűk sikátor rejtekéből kémlelem a terepet; ilyenkor a legkönnyebb megfigyelni az arcokat és a jellemeket. Vannak a mohók, akik előre dörzsölik atenyerüket a busás haszon reményében. Kiváló célpontok, mert egy-egy tehetősebb vevő teljesen leköti a figyelmüket. A másik kedvenc csoportom az unatkozó, álmos eladóké, akik többnyire csak egy gazdag kereskedő éhbérért tartott rabszolgái; ők csak akkor éberek, ha a gazdájuk a közelben van. A mézesmázos kofáktól viszont jobb távol maradni, ugyanis atöbbségük valójában gyanakvó és bizalmatlan. És vannak, akik tabunak számítanak: az a néhány szegény falusi, aki napokig utazik, hogy elhozza szerény portékáját. Ők a családjuk túléléséért küzdenek, tőlük soha nem lopok  ez nálam alapelv. Ezen a piacon mondjuk kevés akad belőlük; ez a város egyik legelőkelőbb negyede, közvetlenül a Fal tövében. Ide gyakran járnak ki az unatkozó katonafeleségek, hogy begyűjtsék a nekik járó hamis bókokat és a köznép szemében csillogó áhítatot, amely mögött mély gyűlölet lapul. A nemesek, sőt a varázslók szolgái is itt szerzik be az élelmiszert, amely végül a hatalmasok asztalára kerül. Ők megfontoltan vásárolnak; az életük múlhat egyetlen rossz döntésen. A köznép ordójának tagjait nem védi a törvény: bármelyik magasabb rendbéli megölheti őket, ha úgy tartja kedve… és gyakran úgy is tartja. Néha csupán élvezetből, néha azért, hogy példát statuáljanak. Ezen a piacon árusítani kiváltság. Ezen a piacon lopni is előkelő dolog: a legjobb falatokat és alegvastagabb bukszákat itt lehet beszerezni. Ez a legjobb nap a hónapban. Szigorú rendszer szerint dolgozom: minden piacra csak havonta egyszer látogatok ki. Gondosan feljegyzem, melyik nap hol jártam, és melyik fellépőruhát viseltem. Kerülnöm kell a feltűnést, mert csak így úszhatom meg a lebukást… egy ideig. Semmi sem tart örökké, ezt pontosan tudom. A mai is lehet az utolsó napom.


  Ahogy a nap egyre magasabbra kúszik, úgy nő a nyüzsgés a roskadozó pultok között. Ideje munkához látnom, a pontos terv már formálódik afejemben. Ellököm magam a ház falától, és laza, nyugodt léptekkel közeledem az árusok felé. Érdeklődve méregetem a kínálatot, magabiztosan válogatok a finomságok között; úgy teszek, mintha valamelyik magasabb ordó tagjának lennék a házvezetőnője. Ehhez elég jó a ruhám, és elég egyenes a tartásom is. Három perc sem telik el, és már a zsebemben lapul egy darab sonka, viaszos papírba csomagolt vaj, némi sajt, desszertként pedig két erszény. Ennyi elég lesz. Nem szabad mohónak lenni; ideje indulni  sosem tanácsos túl sokáig a tett helyszínén maradni. És akkor megpillantom az asszonyt. A hideg földön ül, ölében egy négy év körüli, összegömbölyödött kisfiúval. Mindketten csontsoványak; szakadt gönceik alig takarják vézna tagjaikat. Előttük szánalmas portéka: faragott fafigurák, szárított gyógyfüvek és két pár elnyűtt cipő, amit gyanúm szerint nemrég húztak le a saját lábukról. Nem gondolkodom. Hirtelen mozdulattal lekapok egy szép, kerek zsemlét a pultról, és a zsebembe süllyesztem. Lehajolok, mintha csak a szoknyám szegélyét igazítanám meg, de közben a kenyeret a kisfiú kezébe nyomom. Ebben a pillanatban szólal meg a negédes hang a hátam mögött, és már tudom: bajban vagyok. Mindig megfontoltan kell lopni, soha nem hirtelen ötlettől vezérelve. A francba, ezt elbaltáztam! Felegyenesedem, és magabiztos, szinte lenéző pillantást vetek a kereskedőre. Az árus egy vekni pirosra sült cipót szorongat, és széles mosollyal néz rám, de a szemében gyilkos harag szikrázik.


  Fogadd el ezt az ajándékot egy egyszerű embertől!


  A hangja mézesmázos, de tudom, hogy hazudik. A piac írott és íratlan szabályait pontosan ismerem, és azokban garantáltan nem szerepel az ajándék szó.


  Nem fogadhatom el.


  Hátrálok egy lépést, de a tömeg már bezárult mögöttem.


  Ugyan már, ne szerénykedj!


  Az árus közelebb lép, felém nyújtja az illatos cipót.


  Jaj, nem, minek.


  Próbálok mosolyogni, de érzem, hogy csak idétlen fintorra futja.


  Körülnézek. Az árus szemei villognak, a bámészkodók pedig egyre szorosabb gyűrűt vontak körénk. Kíváncsi tekintetek, kárörvendő suttogás. Remek. A feltűnés a tolvajok legnagyobb ellensége, én pedig most reflektorfénybe kerültem.


  Csak egy kóstoló, kicsi lány  erősködik, és szinte az arcomba nyomja a kenyeret.


  Köszönöm, de…


  Nincs menekvés. Ha futni kezdek, a tömeg agyonver, mielőtt a sikátorig érnék. Végig kell játszanom a színházat. Nagy sóhajjal nyúlok acipóért. Csatt.


  Mielőtt az ujjaim hozzáértek volna a fényes kenyérhéjhoz, a férfi szabad keze satuként zárult a csuklómra. Zsíros arcán diadalittas vigyor terült szét. Azt hiszi, ő volt ügyesebb, pedig csak én voltam a balek.


  Most megvagy, te kis tolvaj!  sziszegi. A hangja úgy vágja ketté avárakozás csendjét, mint a tőr.  Ugye tudod, mi jár ezért?


  Gyerekként soha nem értettem, a felnőttek miért tesznek fel olyan kérdéseket, amelyekre ők maguk is pontosan tudják a választ. Tizenhetedik évemhez közeledve még mindig nem sikerült megfejtenem ezt arejtélyt, de most nincs időm ezen morfondírozni. Csak a szemét figyelem. Azt keresem, megvan-e benne az elszántság, hogy valóban levágja a kezem. Mert igen, a tolvajoknak ez a büntetése. Márpedig én nem engedhetem meg magamnak azt a luxust, hogy elveszítsem ezt alétfontosságú testrészemet… a legfőbb munkaeszközömet. Az emberem sajnos kellően elszántnak tűnik; sőt, mintha valamiféle perverz örömöt is látnék a szemében a gondolattól, hogy minden következmény nélkül megcsonkíthat. Óvatosan megmozdítom a csuklómat, hátha enged egy kicsit a szorítása, s egy hirtelen rántással kiszabadulhatok, de tömzsi ujjai vasmarokként záródnak rám. Közel tízéves pályafutásom alatt még soha nem történt velem hasonló. Csapdába estem. A helyzetem lehangoló, sőt egyenesen kilátástalan. Már csak egyetlen esélyem maradt: az utolsó ütőkártya, amelyet még soha nem játszottam ki. Annyira veszélyes, hogy nemcsak a kezemet, az életemet is elveszíthetem miatta. Most még sincs más választásom. Előveszem a legszebb mosolyomat és a leggyilkosabb pillantásom.


  Javaslom, uram, engedje el a kezem!  mondom jeges nyugalommal, egyenesen a szemébe nézve.  Tudja jól, mi a büntetése annak, aki engedély nélkül hozzáér egy magasabb ordóba tartozóhoz.


  Az árus egy pillanatra mozdulatlanná dermed. A lelkem mélyén reménykedem, beveszi a blöfföt. Hátha nem kér bizonyítékot. De az eszemmel tudom, hogy esélytelen.


  A férfi szemgolyója idegesen remeg  gyorsabban mozog, mint az agytekervényei. A szorítása továbbra is olyan, akár egy buldogé. Néhány végtelen másodperc után látom az arcán, hogy vesztettem. A döbbenet helyét átveszi a gúnyos vigyor.


  Magasabb ordó? Te?  horkant fel, és a szorítása még durvábbá válik.  Hallottátok ezt?


  A tömegből többen gúnyosan felnyerítenek, élvezik az ingyencirkuszt.


  Talán nemes az apád, mi? Vagy egy tiszt felesége vagy?  hergeli őket az árus, az arca már centikre van az enyémtől.  Ne adják az istenek… talán varázsló vagy?


  A bámészkodók szinte vonítanak a röhögéstől. A hangulat pattanásig feszül: alig várják, hogy nekem essenek.


  Mutass egy kunsztot, kislány!  ordítja valaki hátulról.


  Úgy van! Varázsolj el minket, te büdös kis tolvaj!  gúnyolódik az árus, és durván megrántja a karomat.  Na? Hol a mutatvány?


  A pulzusom a torkomban lüktet. A hazugságom annyira abszurd, hogy még egy ilyen csökkent értelmű alak sem hiszi el.

  Jól van, barátocskám  suttogom olyan halkan, hogy csak ő hallja azsibongásban.  Kértél egy kunsztot. Hát megkapod.


  Nem akarom megtenni, de nincs más választásom. Szabad kezemmel a fejemhez kapok, és egyetlen gyors mozdulattal lerántom a parókát, a hajtű kicsúszik a helyéről, és kibomlik hátközépig érő hajam. Csillogó, arany hajzuhatag, mint a befagyott víztükör, ha megcsillan rajta az első napsugár. Hirtelen csend lesz, döbbent némaság. A következő pillanatban a piac népe térden állva, fejet hajtva borul a lábam elé.


  Mondhatnám, hogy örülök a sikeremnek, de nem így van. Belül reszketek a félelemtől. Túlságosan jól tudom, mit kockáztatok. Ha rájönnek, hogy nem egyszerű tolvaj, hanem hitvány csaló vagyok, aki előtt alázattal térdre borultak, akkor még az istenek sem védhetnek meg a népharagtól.


  Veszek egy mély lélegzetet, és megpróbálok magabiztos, nyugodt hangon megszólalni  éppen úgy, ahogy egy Spiritálistól, egy varázslótól elvárnák. Caelumban a varázslók ordója a legmagasabb társadalmi osztály; ők a hatalom korlátlan urai, a mágia birtokosai. Csakis ők képesek varázsolni, és kizárólag nekik van aranyhajuk. Csakis nekik… és nekem.


  Válaszolj, te hitvány!  dörgöm. A hangomban most több az acél, mint a remegés.  Mi a büntetése annak, aki megérint egy magasabb ordóba tartozót? Egy varázslót? Nyilvános kivégzést szeretnél, vagy azt, hogy itt helyben sújtsalak halálra egy átokkal?


  A férfi a lábam előtt hever a porban, és egész testében remeg. Van is rá oka: pontosan tudja, hogy a tettéért halálbüntetés jár.


  Könyörüljön rajtam, felség! Könyörüljön!  dadogja, miközben asírás fojtogatja.


  Ha valóban az lennék, akinek mondom magam, ez az ember már nem volna az élők sorában. Gyorsan el kell tűnnöm innen, mielőtt bárkinek feltűnne, hogy valami nem stimmel. Mielőtt rájönnének, hogy az aranyhaj mögött nincs mágikus hatalom.


  Ma szerencsés napod van  vágom rá gőgösen.  Megkímélem az életedet. Menj, oszd szét minden portékádat a szegények között, hogy jóvátedd a vétkedet! Ne feledd: az embereim minden lépésedet figyelni fogják, és a büntetésed bármikor lesújthat rád.


  Úgy ítélem meg, ez a kiváló végszó, s egyben a legtökéletesebb pillanat a távozásra. Intek a népnek, hogy álljanak fel. Az arcokon még mindig ott feszül a döbbenet és a félelemmel teli gyűlölet. A varázslók ordójának tagjai mindenki felett állnak, éppen ezért mindenki szívből gyűlöli őket.


  Határozott léptekkel indulok el, ám ekkor belém hasít a felismerés: van egy apró probléma. A városba nem mehetek vissza csak úgy. Egy varázsló soha nem mutatkozik katonai kíséret nélkül Egestas utcáin. Már az is ritkaságszámba megy, ha egyáltalán elhagyják a saját lakhelyüket, amely a Fal túloldalán, a gazdagok és hatalmasok negyedében található. A hajam, amely az imént még megmentette a kezemet, most hatalmas, fénylő célkeresztté vált a hátamon.


  Ösztönösen a Fal felé indulok, bár a gondolat, hogy belépjek a magasabb ordók lakhelyére, dermesztő félelemmel tölt el. A város egyszerű népét még meg tudtam téveszteni, de a Fal túloldalán a katonai körzet vár, azon túl a nemeseké, és csak a legbelső kör a varázslóké. Képtelenség, hogy odáig eljussak  és minek is tenném?


  Reménykedem benne, hogy a fal tövében osonva valahogy eltűnhetek a bámuló szemek elől, de tévedek. Nem merek visszanézni, de a hátamon érzem a sokkból lassan magukhoz térők gyűlölködő tekintetét. A térdre borulás áhítata pillanatok alatt párolog el, és helyét átveszi a felismerés: egy varázsló áll előttük, kíséret nélkül, sebezhetően.


  A piac szélén magasodik a kapu, amely a katonai körzetbe vezet. Alig tíz lépés választ el tőle. Nem fordulhatok vissza, nem futhatok el. Aranytincseim a vállamra omlanak. Menekülő vadállatként kutat a tekintetem kiút után, közben minden önfegyelmemet latba vetve nyugodtan lépkedek a vesztem felé. A következő lépésnél jobbra kanyarodok, döntöm el, de már késő.

  A kapu kitárul, és két, fekete uniformist viselő katona lép elő. Egyenesen felém tartanak, kihúzott derékkal, leszegett fejjel. Mozgásuk olyan összehangolt, mintha egész életükben ezt gyakorolták volna. A lélegzetem kihagy egy pillanatra; minden lehetséges alternatíva végigfut az agyamon a csonkítástól kezdve egészen a nyilvános kivégzésig. A városban szájról szájra járnak a rémtörténetek a katonák kegyetlenkedéseiről. Minden forgatókönyvre felkészülök, csak arra nem, ami végül történik.


  A katonák gépies mozdulatokkal közelednek: egy-kettő, egy-kettő. Aztán megállnak közvetlenül előttem. A szabadság utolsó pillanata? Letartóztatnak? Nem! Egy néma vezényszóra egyszerre meghajolnak. Előttem.


  Megköszörülöm a torkom; rettegek tőle, hogy egyetlen árva hang sem jön ki rajta.


  Köszönöm… szépen  rebegem.


  A nőies zavar álcája mögé rejtem a rettegésemet.


  Fogalmam sincs, mit köszönök meg, miként arról sem, mi ilyenkor ahivatalos protokoll, de úgy tűnik, nem követtem el végzetes hibát. Akatonák felegyenesednek, ám továbbra is kerülik a tekintetemet. Talán engedélyt kellene adnom nekik, hogy rám nézzenek, de nem merem. Minden egyes szó újabb hibázási lehetőség.


  Nagytiszteletű fenség, a hintó előállt. Hová óhajt utazni?


  A katona úgy beszél hozzám, mintha egy földre szállt istennőhöz szólna. Furcsa; ha nem félnék ennyire, talán még viccesnek is találnám.


  Egyetlen helyet sem ismerek a Falon belül. Fogalmam sincs, vannak-e itt utcák, házszámok vagy külön körzetek, így a lebukás kockázata már a kritikus szintet súrolja. Ha most elárulom, hogy nem tudom az utat a saját negyedembe, végem van.


  A varázslók ordójához, természetesen!  vágom rá gőgösen. Természetesen? Micsoda ostoba szó!  Onnan gyalog kívánom folytatni az utamat  teszem hozzá.


  Igyekszem olyan pátosszal beszélni, ahogy ők szóltak hozzám.


  Hintószerű szerkezet bukkan elő, gyakorlatilag a semmiből. Egészen kicsi, szinte gyerekméretű kocsi, de ami igazán zavarba ejtő, hogy nincs kocsis, aki irányítaná, se ló, amely húzná. A szerkezet halkan zümmögve lebeg a talaj felett, mintha a szél tartaná a magasban. Elakad a lélegzetem, amikor feltárul előttem a belső tér: pazar pompával berendezett, tágas szoba, legalább ötször akkora, mint kívülről. Egy kényelmes karosszék vár rám hívogatóan; gyertyák imbolygó fénye és lágy rózsaillat fogad. Az ajtó puhán kattanva csukódik be mögöttem, s abban apillanatban, ahogy a hintó megmozdul, belesüppedek a széles karfájú, zöld bársonyfotelbe. A feszültség, ami az előbb még a mellkasomat mardosta, és hevesen dobogtatta a szívemet, lassan elszivárog a virágillatú félhomályba.


  A kocsi olyan lágyan siklik, mintha lebegne, pedig arra számítottam, hogy a macskaköves úton zötykölődve tesszük meg az utat ismeretlen célom felé. Jéggé dermedt végtagjaim lassan felengednek. Már csak egy csésze forró ital kellene, hogy teljes legyen ez a szürreális kényelem. Abban a pillanatban, ahogy a vágy megfogalmazódik a fejemben, a semmiből egy aranydíszekkel szegélyezett asztalka emelkedik ki a padlóból. Rajta aprólékosan díszített, csontfehér porceláncsésze gőzölög.


  Mi a franc ez? Beletartozik az alapszolgáltatásba ezen a járaton, vagy el akarnak kábítani? Bizalmatlan tolvaj énem nem veszi be könnyen, ha valami ingyen van!


  A rózsaillat helyét édesen fűszeres csokoládéillat veszi át. A csésze tetején fehér hab remeg, mintha szél fújna a havas hegycsúcson. Óvatosan belekóstolok, a hab lágyan olvad szét a számban, és bársonyos édességgel kényeztet. A következő pillanatban viszont már sutba dobom az óvatosságot, és mohón kortyolok bele a sűrű, sötétbarna italba. Ehhez foghatót még soha nem kóstoltam. Ha ez lesz életem utolsó napja, akkor a forró csokoládé mámorító ízével szeretnék búcsúzni a halandó léttől. Zsibbasztó nyugalom önti el a testemet és a lelkemet. Ernyedten bámulok ki ahintó parányi körablakán. Soha nem tűnődtem még azon, milyen lehet az élet a Falon túl, hogyan élnek a magasabb ordók tagjai, és úgy tűnik, most sem fogom megtudni. Bánatomra a lőrésnél alig nagyobb ablak nem ad elég teret a kíváncsiságomnak. Csalódottan hunyom be aszememet, de még így is érzem, hogy valami megváltozott: mintha meleg napfény simogatná az arcomat. Kipattan a szemem. Az ablak, amely az előbb még akkora volt, mint egy alma, eltűnt, és a hintó teljes oldalfala átlátszó, színtiszta üveggé változott. Mégis szemügyre vehetem a Fal mögötti világot, ahol korábban soha nem járhattam, és remélem, nem is fogok többé  már ha élve kijutok innen valaha.


  Az ordók közötti kapcsolatot szigorú szabályok irányítják: az alacsonyabb rendűek, mint a falusi földművesek vagy a városi munkások és kereskedők, soha nem léphetnek be a felettük állók negyedeibe. A Fal mögött a katonák ordójának lakhelye terül el; ez veszi körül a nemesek házait, a kör legközepén pedig a legmagasabb rendbéliek, a varázslók élnek. Még a katonai körzetben járunk; az utcákon feltűnően sok a fekete egyenruhás. Az utak szabályosak, mintha vonalzóval rajzolták volna meg őket. A házak hófehérre meszelt falai és piros cseréptetői tökéletesen egyformák. Egestas omladozó viskói és mocskos, szegénységgel teli utcái mintha egy másik világhoz tartoznának. Itt minden tiszta, rendezett és félelmetesen kiszámítható. A hintó lassítani kezd. A szabályos házsorok elmaradnak mellőlünk, és látom, hogy egy újabb falhoz érkezünk. Aszívem újra gyorsabb ütemre kapcsol, amint megpillantom a kapuban strázsáló őröket.

  Az izgalom feleslegesnek bizonyul. A katonák fejet hajtva állnak félre ahintó láttán. Elértük a nemesek ordójának körzetét. A nemesek nem rendelkeznek varázserővel, és az ő irányításuk alá tartozik a katonaság. Ők birtokolják a földeket, ők szedik az adót a kereskedőktől és az iparosoktól, de rettegve hajolnak meg a mágikus hatalommal bíró Spiritálisok előtt.


  A hófehér falakat dús kertek és aranyozott kapuk váltják fel. Itt acsendben nem a katonai fegyelem szaga érződik, hanem a gőgös jólét áporodott nyugalma. A nemesek vámszedői minden héten végigjárják avárosokat és a falvakat, irgalmat nem ismerő katonák kíséretében. Mindenki retteg tőlük, mert aljas és kíméletlen banda. Aki nem tud adót fizetni, azt megverik, megcsonkítják  akár egy tolvajt , vagy egyszerűen elhurcolják.


  Aki képtelen kifizetni a nyomorúságos kunyhója vérlázítóan magas lakbérét, azt a családjával együtt az utcára teszik, ami egyenlő a biztos halállal. Aki nem fagy meg éjszaka, azt a patkányok vagy az éhes kóbor kutyák intézik el. Az adószedők nem ismernek kegyelmet: ők az arctalan zsarnokság megtestesítői az egész birodalomban.


  Itt már az utak sem egyenesek; a hintóm köríven halad, egyre magasabbra. Olykor szembejön egy-egy kocsi, de azok különböznek az enyémtől: lovak húzzák őket, és piros kasmíregyenruhába öltözött kocsisok hajtják. Érzem, ahogy a zsebemben a lopott sonka és sajt szinte égeti az oldalamat. Ez a kis csomag, ami a családomnak az életet jelenti, ebben a negyedben valószínűleg még a kutyák elé sem kerülne. Az ordók közötti szakadék nemcsak mély, hanem áthidalhatatlan is  kivéve egy olyan balesetet, mint az enyém.


  A körív, amelyen haladunk, érezhetően szűkül. A hintóm lassítani kezd; ragyogó, arany boltív magasodik előttünk. Kapu van, de falnak, őrségnek nyomát sem látom. Megérkeztünk a varázslók ordójának bejáratához?


  A gyomrom görcsbe rándul. Miért mondtam, hogy csak a kapuig jövök? Sokkal okosabb lett volna, ha egyenesen a Királyi Palotáig kérem a fuvart. A hintó, amely már-már megállt, hirtelen új lendületet vesz, én pedig lágyan visszasüppedek a zöld bársonyfotelbe. Most már egészen biztos, hogy ez az elegáns szerkezet olvas a gondolataimban.


  Áthaladunk a kapun, és egy pillanatra furcsa, bizsergető érzés tölt el, mintha láthatatlan sugarak pásztáznának végig a lábujjam hegyétől az utolsó hajszálamig. A mágia jelenléte szinte tapintható, egy másik világba érkeztem. Egy másik világba, ahol olyan csend vesz körül, hogy csupán saját szívverésemet hallom. Egy másik világba, ahol nincsenek utak, és nincsenek házak sem. A hintó hatalmas kősziklák felett lebeg egyre feljebb. Hosszú percekig kanyargunk a meredek hegyoldalon, a fülem bedugul a hirtelen nyomásváltozástól. Hová tűntek az emberek? Hol vannak a házak? Hol vannak a zöldellő kertek? A hintó ismét lassítani kezd. Az eddigiekből már tudom, hogy közeledünk az úti célunkhoz, de még nem állunk meg. Mintha egy láthatatlan fonal húzná a szerkezetet: emelkedni kezdünk, egyre magasabbra, egyenesen az ég felé.


  Felülről látom a meredek hegyoldalt, és elakad a lélegzetem, mert egy valószerűtlen mesevilág tárul a szemem elé. A varázslók palotái nem asziklákon állnak, hanem lebegnek. Magasan a föld felett úsznak a semmiben, jeges ezüst fényük vakítóan verődik vissza az örök havon. Már ahegycsúcs felett járunk, amikor megpillantom a színarany királyi palotát. Ott trónol a csúcs felett, magasan a varázslók lebegő kastélyai felett, távol a közrendű ordók nyomorult életétől, félúton az istenek birodalma felé. Ez a hely nem ismeri a gravitációt… sem a könyörületet.


  Az ajtó hangtalanul kinyílik. Gyere vissza értem, kérlek!  suttogom ahintónak és minden meggyőződésem ellenére hinni akarok benne, hogy most is hallja a szavaimat. Összeszedem a bátorságomat, amit valójában a Fal tövénél hagytam, és kelletlen mozdulatokkal, de kellő óvatossággal teszem a lábamat a hintó lépcsőjére. A palota ragyogása elvakít, a gondolat, hogy ki kell lépnem a légüres térbe, kétségbe ejt. Az alattam tátongó mélység alján éles kősziklák kandikálnak ki a puha hó alól, nem hagyva sok kétséget, mi történik velem, ha lezuhanok.


  A hintó ajtaja puhán becsukódik, a lépcső szép lassan kicsúszik a lábam alól. Olyan lassúsággal történik minden, hogy van időm átélni arettegés összes árnyalatát, és végső búcsút venni a földi léttől. Még érzem aforró csokoládé édes emlékét a nyelvemen, s átadom magam a sorsnak: tegyen velem belátása szerint.

